මෝටර් රථයකින් ගමන් කරමින් සිටි අනුරාධපුර මහාධිකරණයේ සේවයේ කරන නීතීඥ මධාරා විජේසිංහ මහත්මියට පහරදී ඇය සතුව තිබු රුපියල් ලක්ෂ ගණනක් වටිනා රන් මාලයක් කොල්ලකෑමේ සිද්ධියකට සැකපිට පුද්ගලයන් සිවුදෙනෙකු අනුරාධපුර මුලස්ථාන පොලීසියේ විවිධ පැමිණිලි අංශය හා අපරාධ විමර්ශන අංශය එක්ව අත්අඩංගුවට ගෙන ඇත.නීතීඥ මාධාරා විජේසිංහ මහත්මිය පසුගිය 15 වනදා ඇගේ සැමියා සහ අට හැවිරිදි ඇගේ දියණිය සමග ඔවුන්ට අයත් මෝටර් රථයෙන් ගමන් කරමින් සිටියදී අනුරාධපුර තම්මැන්කුලම ජය මාවත ප්‍රදේශයේදී මෙම පහරදීම සිදුකර ඇති අතර පහරදීමෙන් තුවාල ලැබු ඒ මහත්මියගේ දියණිය අනුරාධපුර ශික්ෂණ රෝහලේ 17 වනදා දහවල් වනතුරුත් ප්‍රතිකාර ලබමින් සිටියාය.